Komik Prelude BLACK WIDOW Mengimbau Kembali Kenangan Natasha Romanoff Di “Red Room”
Marvel telah melancarkan komik prelude Black Widow yang mengimbau kembali sejarah Natasha Romanoff menjadi rekrut di ‘Red Room’. Komik prelude Black Widow akan membentuk peristiwa awal dalam filem akan datang, dan memberikan gambaran kepada penonton tentang plot yang bakal anda saksikan. Seperti yang peminat tahu, filem solo Black Widow nanti ditetapkan diantara filem Captain America: Civil War dan Avengers: Endgame, tetapi ia masih memberi peluang kepada penonton untuk melihat sejarah Natasha Romanoff sebelum dia menjadi ejen S.H.I.E.L.D. Anda boleh saksikan preview komik Black Widow menerusi perkongsian gambar dibawah. Black Widow diarahkan oleh Cate Shortland manakala skrip ditulis oleh Jac Schaeffer dan Ned Benson. Filem terbaru Marvel ini dibintangi oleh Scarlett Johansson yang meneruskan wataknya sebagai Natasha Romanoff / Black Widow. Dia turut dibantu pelakon Florence Pugh sebagai Yelena Belova, David Harbour sebagai Alexei Shostakov serta Rachel Weisz sebagai Melina. Filem pertama Fasa 4 Marvel Cinematic Universe ini bakal menemui penonton pada 30 Apri ini.